**Navoiy viloyati Navbahor tumanidagi “Navbahor gidrouzelining bosh inshootidagi 1 dona darvozasi (zatvorini) tayyorlash va o‘rnatish” ob’ekti bo‘yicha tuzilgan**

**\_\_\_\_\_\_\_\_\_\_\_\_\_\_- sonli shartnoma**

“\_\_” \_\_\_\_\_\_\_\_\_\_ 2022 yil Navoiy sh.

Keyingi o‘rinlarda “**Buyurtmachi**” deb yuritiladigan, Navoiy viloyati suv omborlari va yirik gidrotexnika inshootlaridan foydalanish boshqarmasi nomidan Nizom asosida ish yurituvchi direktori I.Raupov, bir tomondan va keyingi o‘rinlarda “**Pudratchi**” deb yuritiladigan, “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nomidan Nizom asosida ish yurituvchi \_\_\_\_\_\_\_\_\_\_\_\_\_\_\_\_, ikkinchi tomondan, mazkur shartnomani tuzdilar:

**I. SHARTNOMA MAVZUSI**

1.1.“Pudratchi” mazkur shartnoma shartlariga ko‘ra loyihada ko‘zda tutilgan Navoiy viloyati Navbahor tumanidagi “Navbahor gidrouzelining bosh inshootidagi 1 dona darvozasi (zatvorini) tayyorlash va o‘rnatish” ob’ektida ishlarni bajarish majburiyatini oladi, “Buyurtmachi” esa “Pudratchi” ga yuqoridagi ishlarni bajarish uchun zarur sharoitlar yaratish, ularni qabul qilish va to‘lovni amalga oshirish majburiyatini oladi.

**II. SHARTNOMA BO‘YICHA ISHLAR QIYMATI**

2.1. Tender natijalariga ko‘ra (­­­\_\_\_\_\_\_\_\_\_\_\_\_\_\_\_2022 yildagi \_\_\_\_\_\_\_\_\_-sonli bayonnomasiga asosan) (lot \_\_\_\_\_\_\_\_\_\_\_\_\_\_\_\_\_\_\_\_\_\_) Navoiy viloyati Navbahor tumanidagi “Navbahor gidrouzelining bosh inshootidagi 1 dona darvozasi (zatvorini) tayyorlash va o‘rnatish” ob’ektida bajariladigan ishlarning umumiy qiymati qo‘shilgan qiymat solig‘i bilan, joriy narxlarda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘m tashkil etadi.

Tasdiqlangan manzilli dasturga asosan joriy yilda “Pudratchi”ga \_\_\_\_\_\_\_\_\_\_\_\_\_\_\_\_\_\_\_\_ so‘m 1 dona darvozasi (zatvorini) tayyorlash va o‘rnatish ishlarini bajarish topshiriladi.5 foizli kafolat summasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_so‘m kafolat muddati tugagandan so‘ng to‘lab beriladi.

2.2. Ishlar qiymati uzil-kesil hisoblanadi va keyinchalik qayta ko‘rib chiqilishi mumkin emas, quyidagi hollar bundan mustasno:

qurilish qiymatini ko‘paytirishga yengib bo‘lmaydigan kuch (fors-major) holatlari sabab bo‘lganda;

ishlar hajmi “Buyurtmachi” tomonidan o‘zgartirilganda.

2.3. Tegishli asoslar mavjud bo‘lganda, sanab o‘tilgan o‘zgarishlar “Buyurtmachi” bilan “Pudratchi” o‘rtasidagi shartnomaga qo‘shimcha bitim bilan rasmiylashtiriladi.

**III. PUDRATCHINING MAJBURIYATLARI**

3.1. Mazkur shartnoma bo‘yicha “Pudratchi” mazkur shartnomaning I bo‘limida nazarda tutilgan ishlarni bajarish uchun:

barcha ishlarni mazkur shartnoma, ishlarni bajarish jadvalida nazarda tutilgan hajmda va muddatlarda o‘zining kuchlari va yoki jalb qilingan kuchlar bilan bajarish hamda ishni “Buyurtmachi” ga mazkur shartnoma shartlariga muvofiq topshirish;

“Buyurtmachi” ni pudrat shartnomalari tuzilishi davomida subpudratchilar bilan shartnomalar tuzilishi, shartnoma mavzusi, subpudratchining nomi va manzili to‘g‘risida xabardor qilish;

qurilish tavakkalchiliklarini sug‘urta qilish;

serqatnov joylarda 120x100 sm panolar (soni 2) o‘rnatish

qurilish maydoni qo‘riqlanishini ta’minlash;

obodonlashtirish ishlarini amalga oshirish,

mazkur shartnomada nazarda tutilgan barcha majburiyatlarni to‘liq hajmda bajarishni o‘z zimmasiga oladi.

3.2. “Pudratchi” mazkur shartnoma bo‘yicha barcha ishlarning 60 foizidan kam bo‘lmagan qismini majburiy tarzda o‘z kuchlari bilan, qolgan qismini subpudratchilar tomonidan zarur tarzda bajarilishi, hamda ob’ektning foydalanishga tayyor holda topshirilishi uchun “Buyurtmachi” oldida to‘liq mulkiy javob beradi.

**IV. BUYURTMACHINING MAJBURIYATLARI**

4.1. “Buyurtmachi” mazkur shartnomani bajarish uchun:

mazkur shartnoma imzolangan kundan boshlab uch kun muddatda ishlarni bajarish uchun yaroqli bo‘lgan qurilish maydonini ob’ekt qurilishi va qurilish tugallangungacha bo‘lgan davrda dalolatnoma bo‘yicha “Pudratchi” ga berish;

ishlar bajarilishi ustidan doimiy arxitektura-qurilish nazoratini va mazkur shartnomada qayd etilgan “Pudratchi” tomonidan qabul qilingan majburiyatlar va boshqa funksiyalarga rioya etilishini nazorat qilish, “Pudratchi” dan tugallangan ishlarni qabul qilib olishni ta’minlash;

“Pudratchi” ning barcha murojaatlarini o‘n kun muddatda ko‘rib chiqish va qaror qabul qilish;

Mualliflik nazoratini tashkil kilish;

moliyalashtirish jadvaliga binoan “Pudratchi” ga bo‘nak berish va joriy moliyalashtirishni amalga oshirish;

mazkur shartnoma imzolangan kundan boshlab 2 oy davomida “Pudratchi” ga ishlarni qabul qilish uchun zarur bo‘lgan ijro hujjatlari ro‘yxatini taqdim etish;

mazkur shartnomada nazarda tutilgan majburiyatlarni to‘liq hajmda bajarish majburiyatini oladi;

**V. ISHLARNI BAJARISH MUDDATLARI**

5.1. Qurilishning davom etish vaqti, ishlar boshlangan kundan e’tiboran 60kunni tashkil etadi.

5.2. Mazkur shartnoma bo‘yicha ishlar, ishlarni bajarish jadvaliga muvofiq amalga oshiriladi.

**VI. TO‘LOVLAR VA HISOB-KITOBLAR**

6.1. “Buyurtmachi” “Pudratchi” ga shartnoma bo‘yicha bajariladigan ishlar qiymatining 30 foizi mikdorida, ya’ni \_\_\_\_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_) so‘m miqdorda bo‘nak to‘lovini to‘lab beradi.

6.2. “Buyurtmachi” tomonidan “Pudratchi” ga bo‘nak berish va joriy moliyalashtirish ob’ektdagi ishlarni bajarish va moliyalashtirish jadvallariga asosan amalga oshiriladi.

6.3. Joriy moliyalashtirish bajarilgan ishlar sifati tekshirilgandan keyin, berilgan bo‘nakni hisobga olgan holda, ishlarni bajarish va moliyalashtirish jadvallariga muvofiq ob’ektning shartnomaviy joriy qiymatining 95 foizigacha hajmida amalga oshiriladi.

6.4. Ob’ektning shartnomaviy joriy qiymatining qolgan 5 foizi, “Buyurtmachi” va “Pudratchi” o‘rtasidagi uzil-kesil hisob-kitob qurilish tugallangandan, hamda ob’ekt qabul komissiyasi tomonidan belgilangan tartibda qabul qilingandan keyin, o‘n ikki oylik kafolatli muddat tamom bo‘lgandan so‘ng, biroq moliya yili tugamasdan amalga oshiriladi.

Bajariladigan qurilish ob’ektlari bo‘yicha “Pudratchi” korxonalar bilan hisob-kitoblar O‘zbekiston Respublikasida o‘rnatilgan tartibda va to‘lov turlari vositasida amalga oshiriladi.

**VII. ISHLARNI BAJARISH**

7.1. “Buyurtmachi” qurilish maydonida o‘z vakilini - texnik auditorni tayinlaydi, u “Buyurtmachi” ning nomidan bajarilayotgan ishlar sifati ustidan texnik nazoratni amalga oshiradi, shuningdek “Pudratchi” tomonidan foydalaniladigan materiallar va asbob-uskunalarning shartnoma shartlariga va ish hujjatlariga muvofiqligini tekshiradi.

7.2. Texnik auditor ishlar bajarilishining va shartnomaning butun davri mobaynida ishlarning barcha turlari bilan to‘siqsiz tanishish huquqiga egadir.

7.3. “Pudratchi” texnik auditorni ishlash uchun joy bilan ta’minlaydi. Texnik auditor “Pudratchi” tomonidan o‘tkaziladigan qurilish maydonida ishlarni amalga oshirish chog‘ida paydo bo‘luvchi masalalarni hal qilish bo‘yicha yig‘ilishlarda muntazam ravishda qatnashadi.

7.4. “Pudratchi” ishlarni bajarish loyihasiga va mazkur shartnomaning V bo‘limida ko‘rsatilgan muddatlar bilan muvofiqlashtirilgan o‘z rejasi va jadvaliga binoan ob’ektda ishlarni bajarishni mustaqil ravishda tashkil etadi.

7.5. “Pudratchi” ob’ektda ishlarni olib borish tartibini davlat arxitektura-qurilish nazorati organlari bilan kelishadi va unga rioya etilishi uchun qonun hujjatlarida belgilangan tartibda javob beradi.

7.6. “Buyurtmachi” qurilish maydonini berish to‘g‘risidagi dalolatnoma imzolangan kundan boshlab uch kun muddatda qurilish maydonini belgilash bo‘yicha ishlarni bajarish va ob’ektni privyazka qilish uchun “Pudratchi” ga geodeziya nuqtalari, ularning koordinatlari va balandlik belgilarini taqdim etadi.

7.7. “Pudratchi” geodeziya nuqtalariga, liniyalar va darajalarga nisbatan ob’ektning to‘g‘ri va zarur tarzda belgilanishi, shuningdek balandlik belgilari, o‘lchamlari va bo‘lish o‘qlarining muvofiqligi to‘g‘ri joylashganligi uchun javob beradi.

Agar ishlarni bajarish jarayonida geodeziya ishlarida xatolar aniqlansa, “Pudratchi” “Buyurtmachi” bilan kelishgan holda tegishli tuzatishlarni o‘z hisobidan kiritadi.

7.8. “Pudratchi” geodeziya bo‘lish ishlarida o‘rnatiladigan koordinatlar va balandliklar, geodeziya belgilarining joylashishi sxemalari va jadvallarini saqlaydi, ishlarni bajarish davrida va ular tugallangandan keyin ularni dalolatnoma bo‘yicha “Buyurtmachi” ga beradi.

7.9. Alohida mas’uliyatli konstruksiyalar va berkitiladigan ishlar tayyor bo‘lishiga qarab, ularni qabul qilish boshlanishidan 2 kun oldin “Pudratchi”, “Buyurtmachi” ni yozma ravishda xabardor qiladi.

7.10. Qabul qilinadigan konstruksiyalar va ishlarning tayyorligi “Buyurtmachi” va “Pudratchi” tomonidan mas’ul konstruksiyalarni oraliq qabul qilish dalolatnomalari hamda berkitiladigan ishlar tekshiruvi dalolatnomalari bilan tasdiqlanadi.

7.11. “Pudratchi” “Buyurtmachi” ning ishlarni bajarish daftariga kiritilgan yozma ruxsatnomasidan so‘nggina, keyingi ishlarni bajarishga kirishadi.

7.12. Agar berkitiladigan ishlar “Buyurtmachi” ning tasdig‘isiz bajarilgan bo‘lsa yoki u bu haqda xabardor qilinmagan bo‘lsa, yoki kechikib xabardor qilingan bo‘lsa, u holda uning talabi bo‘yicha “Pudratchi” “Buyurtmachi” ning ko‘rsatmasiga muvofiq berkitiladigan ishlarning istalgan qismini o‘z hisobidan ochishga, so‘ngra esa uni tiklashga majburdir.

7.13. Agar “Buyurtmachi” “Pudratchi” va (yoki) uning subpudratchilari tomonidan ishlarning sifatsiz bajarilganligini aniqlasa, u holda “Pudratchi” o‘z kuchlari bilan va qurilish qiymatini ko‘paytirmasdan ushbu ishlarni ularning zarur sifatini ta’minlash uchun kelishilgan muddatda qayta bajarishga majburdir.

7.14. Ishlar boshlangan paytdan boshlab ular tugallangungacha “Pudratchi” ishlarni bajarish daftarini yuritadi. Daftarda butun ishlarning borishi, “Buyurtmachi” va “Pudratchi” ning o‘zaro munosabatlarida ahamiyatga ega bo‘lgan hollar va holatlar aks ettiriladi.

Agar “Buyurtmachi” ishlarning borishi va sifatidan yoki “Pudratchi” ning qaydlaridan qoniqmasa, u holda ishlarni bajarish daftarida o‘z fikrini bayon qiladi.

“Pudratchi” daftarda “Buyurtmachi” tomonidan asosli ravishda ko‘rsatilgan kamchiliklarni 3 kun muddatda bartaraf etish chora-tadbirlarini ko‘rish majburiyatini o‘z zimmasiga oladi.

Bajariladigan qurilish ob’ektlari bo‘yicha “Pudratchi” korxonalar bilan hisob-kitoblar O‘zbekiston Respublikasida o‘rnatilgan tartibda va to‘lov turlari vositasida amalga oshiriladi.

**VIII. YENGIB BO‘LMAYDIGAN KUCH (FORS-MAJOR) HOLATLARI**

8.1 Agar ushbu shartnoma bo‘yicha majburiyatlar qisman yoki to‘liq bajarilmasligi tabiat hodisalari va boshqa yengib bo‘lmaydigan kuch ta’siri natijasida kelib chiqsa va bu holatlar mazkur shartnomaning bajarilishiga bevosita ta’sir etsa, tomonlar shartnoma shartlarini qisman yoki to‘liq bajara olmasa javobgarlikdan ozod etiladilar. Mazkur shartnoma bo‘yicha majburiyatlarni bajarish muddati yengib bo‘lmaydigan kuch holatlari amal qilgan, shuningdek ushbu holatlar yuzaga keltirgan vaqtga mutanosib ravishda uzaytiriladi.

8.2. Agar yengib bo‘lmaydigan kuch holatlari yoki ularning oqibatlari bir oydan ko‘p vaqtga cho‘zilsa, u holda “Pudratchi” va “Buyurtmachi” ishlarni davom ettirish yoki ularni konservatsiya qilish uchun qanday choralar ko‘rilishini muhokama qiladilar.

**IX. QURILISHI TUGALLANGAN OB’YEKTNI QABUL QILIB OLISH**

9.1. Qurilishi tugallangan ob’ektni qabul qilib olish shartnomani imzolash sanasida amalda bo‘lgan belgilangan tartibga muvofiq mazkur shartnomada nazarda tutilgan barcha majburiyatlar tomonlar tarafidan bajarilgandan keyin, shuningdek qurilishi tugallangan ob’ektlarni foydalanishga qabul qilib olishning belgilangan qoidalariga binoan amalga oshiriladi.

9.2. Ob’ektlar ularning foydalanishga tayyorligi to‘g‘risida “Pudratchi” ning yozma bildirishnomasi “Buyurtmachi” tomonidan olingan kundan boshlab 5 kun mobaynida ob’ektdan foydalanuvchi sub’ekt bilan birgalikda qabul qilib olinadi.

9.3. “Pudratchi” qurilishi tugallangan ob’ektni qabul qilib olish boshlanishidan 5 kun oldin “Buyurtmachi” tomonidan belgilangan tarkibda ikki nusxada ijro hujjatlarini beradi. “Pudratchi” “Buyurtmachi” ga ushbu hujjatlar to‘plami amalda bajarilgan ishlarga to‘liq mos kelishini yozma ravishda tasdiqlashi kerak.

9.4. Qabul qilib olingan paytdan boshlab ob’ekt ushbu ob’ektdan doimiy foydalanuvchi suv xo‘jaligi tashkilotining mulkiga aylanadi.

**X. KAFOLATLAR**

10.1. “Pudratchi” barcha ishlar to‘liq hajmda va mazkur shartnoma shartlarida belgilangan muddatlarda bajarilishini;

loyiha hujjatlariga hamda qurilish me’yorlari, qoidalari va texnik shartlariga muvofiq barcha ishlarni bajarish sifatini;

o‘zi tomonidan qurilish uchun qo‘llaniladigan qurilish materiallari, asbob-uskunalar va butlovchi buyumlar, konstruksiya va tizimlar sifatini, ularning loyiha hujjatlarida ko‘rsatilgan sertifikatsiyalarga, davlat standartlariga, hamda texnik shartlarga muvofiqligini;

ishlarni qabul qilish va ob’ektdan foydalanishning kafolatli davrida aniqlangan kamchiliklar va nuqsonlarni o‘z vaqtida bartaraf qilishni;

ob’ektdan foydalanilganda muhandislik tizimlari va uskunalarning foydalanish qoidalariga muvofiqligini kafolatlaydi;

“Buyurtmachi” tomonidan ajratiladigan mablag‘larning 3-ilovaga asosan maqsadli sarflanishini ta’minlaydi.

10.2. Agar ob’ektdan foydalanishning kafolatli davrida aniqlanib, ular bartaraf etilgunga qadar foydalanishni davom ettirish imkonini bermaydigan nuqsonlar aniqlansa, u holda kafolat muddati, nuqsonlarni bartaraf etish davriga uzaytiriladi. Nuqsonlar “Pudratchi” tomonidan uning o‘z hisobidan bartaraf etiladi.

Mavjud nuqsonlar va ularni bartaraf etish muddatlari “Pudratchi” va “Buyurtmachi” ning ikki tomonlama dalolatnomasida qayd etiladi.

Agar “Pudratchi” bajarilgan ishlardagi nuqsonlar va chala ishlarni, jumladan uskunalarning kamchiliklarini dalolatnomada ko‘rsatilgan muddat ichida bartaraf etmasa, u holda “Buyurtmachi” mazkur shartnomaning VI bo‘limida nazarda tutilgan kafolat summasini “Pudratchi” dan ushlab qolish huquqiga ega.

10.3. “Pudratchi” nuqsonlar va chala ishlar ko‘rsatilgan dalolatnomani tuzishdan yoki imzolashdan bosh tortgan taqdirda, ularni tekshirib chiqish "Davarxitektqurilishnazorat" organlari tomonidan amalga oshiriladi, bu tomonlarning ushbu masala bo‘yicha iqtisodiy sudiga murojaat qilishini istisno etmaydi.

**XI. SHARTNOMANI BEKOR QILISH**

11.1. “Buyurtmachi” shartnoma kuchga kirgandan keyin qurilishning boshlanishi “Buyurtmachi” ga bog‘liq bo‘lmagan sabablarga ko‘ra “Pudratchi” tomonidan bir oydan ko‘p vaqtga kechiktirilganda;

ishlarni tugatishning mazkur shartnomada belgilangan muddati “Pudratchi” ning aybi bilan bir oydan ortiq muddatga ko‘paygan holda, “Pudratchi” tomonidan ishlarni bajarish jadvaliga rioya etilmaganda;

“Pudratchi” tomonidan shartnoma shartlari qurilish me’yorlari va qoidalarida nazarda tutilgan ishlarning sifati pasayishiga olib keladigan darajada buzilganda;

qonun hujjatlariga muvofiq boshqa asoslar bo‘yicha shartnomaning bekor qilinishini talab qilish huquqiga ega.

11.2. “Pudratchi” ishlarning bajarilishi “Pudratchi” ga bog‘liq bo‘lmagan sabablarga ko‘ra “Buyurtmachi” tomonidan bir oydan ortiq muddatga to‘xtatib qo‘yilganda;

“Buyurtmachi” tomonidan moliyalashtirish shartlari bajarilmaganda;

qonun hujjatlariga muvofiq boshqa asoslar bo‘yicha shartnomaning bekor qilinishini talab qilish huquqiga ega.

11.3. Shartnoma bekor qilinganda “Buyurtmachi” va “Pudratchi” ning qo‘shma qaroriga ko‘ra tugallanmagan qurilish bir oy muddatda “Buyurtmachi” ga beriladi, “Buyurtmachi” bajarilgan ishlar qiymatini “Pudratchi” ga to‘laydi.

11.4. Mazkur shartnomani bekor qilishga qaror qilgan tomon, mazkur bo‘lim qoidasiga muvofiq ikkinchi tomonga yozma bildirishnoma yuboradi.

11.5. Shartnoma taraflarning harakat yoki harakatsizligi natijasida bekor qilingan taqdirda aybdor tomon ikkinchi tomonga yetkazilgan zararni, shu jumladan boy berilgan foydani to‘laydi.

11.6. Shartnomaning bir tomonlama bekor qilinishiga yo‘l qo‘yilmaydi, qonun hujjatlarida yoki mazkur shartnomada nazarda tutilgan hollar bundan mustasno.

**XII. TOMONLARNING MULKIY JAVOBGARLIGI**

12.1. Tomonlardan biri shartnoma majburiyatlarini bajarmagan yoki zarur darajada bajarmagan taqdirda aybdor tomon, ikkinchi tomonga yetkazilgan zararlarni qoplaydi.

12.2. Mazkur shartnomaga tegishli ilovalarda ko‘rsatilgan o‘z majburiyatlariga rioya qilmaganligi, o‘z vaqtida moliyalashtirmaganligi va shartnomada belgilangan boshqa majburiyatlarni buzganligi uchun “Buyurtmachi” “Pudratchi” ga kechiktirilgan har bir kun uchun majburiyatlarning bajarilmagan qismining ­­­­0,2 foizi miqdorida penya to‘laydi, bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 10 foizidan oshmasligi lozim.

Penya to‘lanishi “Buyurtmachi” ni shartnoma shartlari buzilishi tufayli yetkazilgan zararni qoplashdan ozod qilmaydi.

12.3. Shartnomaga muvofiq bajarilgan ishlar hajmini tasdiqlashdan asossiz ravishda bosh tortganligi uchun “Buyurtmachi” “Pudratchi” ga o‘zi tasdiqlashni rad etgan yoki bosh tortgan summaning 0,2 foizi miqdorida jarima to‘laydi.

12.4. “Pudratchi” ob’ektni o‘z vaqtida ishga tushirish va ishlarni bajarish jadvali bo‘yicha majburiyatlarini buzganligi uchun “Buyurtmachi” ga muddati o‘tkazib yuborilgan har bir kun uchun majburiyatlarning bajarilmagan qismining 0,2 foizi miqdorida penya to‘laydi, biroq bunda penyaning umumiy summasi ob’ekt shartnomaviy joriy qiymatining 10 foizidan oshmasligi lozim.

“Buyurtmachi” tomonidan topilgan nuqsonlar va kamchiliklar o‘z vaqtida bartaraf etilmagani uchun “Pudratchi” “Buyurtmachi” ga muddati o‘tkazib yuborilgan har bir kun uchun sifatsiz bajarilgan ishlar qiymatining 0,2 foizi miqdorida penya to‘laydi, bunda penyaning umumiy summasi sifatsiz bajarilgan ishlar qiymatining 20 foizidan oshmasligi kerak.

Penya to‘lash “Pudratchi” ni ishlarni bajarishning yoki xizmatlar ko‘rsatishning kechikishi tufayli yetkazilgan zararlarni qoplashdan ozod qilmaydi.

12.5. Agar bajarilgan ishlar sifati belgilangan standartlarga, qurilish me’yorlari va qoidalariga, ish hujjatlariga muvofiq bo‘lmasa, u holda “Buyurtmachi” ob’ektni qabul qilish va uning uchun haq to‘lashdan bosh tortishi, shuningdek “Pudratchi” dan sifati zarur darajada bo‘lmagan ishlar qiymatining 30 foizi miqdorida jarima undirish huquqiga ega.

12.6. Shartnoma bo‘yicha majburiyatlar bajarilmaganligi uchun mazkur moddada nazarda tutilgan jazolardan tashqari shartnomani buzgan tomon ikkinchi tomonga boshqa tomon tarafidan qilingan xarajatlarda, mol-mulkning yo‘qotilishi yoki shikastlanishida, shu jumladan boy berilgan foydada ifodalanadigan penya bilan qoplanmagan zararlarni qoplaydi.

12.7. Buyurtmachi” tomonidan ob’ektda bajarilgan ishlarni moliyalashtirish uchun ajratilgan mablag‘lar maqsadsiz sarflangan taqdirda, “Pudratchi” maqsadsiz sarflangan mablag‘ni maxsus moliyalashtirish hisob raqamiga tiklaydi hamda uning 20 foizi miqdorida jarima to‘laydi.

12.8. Muddat o‘tkazib yuborilganligi yoki majburiyatlarning boshqacha tarzda zarur darajada bajarilmaganligi uchun penya to‘lash tomonlarni ushbu majburiyatlarni bajarishdan ozod qilmaydi.

12.9. Shartnomada nazarda tutilgan jarima va penya to‘laganligidan qat’i nazar, shartnoma majburiyatlarini buzgan taraf ikkinchi tarafga ana shu zarar oqibatida o‘zi yetkazgan zarar qismini ham qoplaydi.

12.10. Muddatini o‘tkazib yuborish yoki shartnoma majburiyatlarini o‘zgacha tarzda lozim darajada bajarmaslik hollari uchun belgilangan jarimani va penyani to‘lash hamda shartnoma majburiyatlarini lozim darajada bajarmaslik oqibatida yetkazilgan zararning o‘rnini qoplash, taraflarni majburiyatni asl holida bajarishdan ozod etmaydi, qonun hujjatlarida va shartnomada nazarda tutilgan hollar bundan mustasno.

12.11. Mazkur shartnomada nazarda tutilgan penya, jarima va keltirilgan zararlar “Buyurtmachi” tomonidan “Pudratchi”ni yozma ravishda ogohlantirgan holda“Pudratchi”ga to‘lab beriladigan mablag‘lar hisobidan ushlab qolinadi.

**XIII. NIZOLARNI HAL ETISH TARTIBI**

13.1. Shartnomani bajarishda va bekor qilishda shuningdek yetkazilgan zararlarni qoplashda paydo bo‘ladigan nizoli masalalarni tomonlar hal etolmasa, ular qonun hujjatlarida belgilangan tartibda iqtisodiy sudi tomonidan ko‘rib chiqiladi.

**XIV. KORRUPSIYAGA QARSHI KURASH**

14.1.Ushbu Shartnoma bo‘yicha o‘z majburiyatlarini bajarayotganda Tomonlar, ularning sheriklari, ishchilari yoki vositachilari har qanday noqonuniy ustunliklarga yoki boshqa noqonuniy maqsadlarga erishish uchun bevosita yoki bilvosita pul mablag‘lari yoki qimmatliklarni to‘lashni amalga oshirmaydi.

14.2.Ushbu Shartnoma majburiyatlarini bajarayotganda Tomonlar, ularning sheriklari, ishchilari yoki vositachilari pora berish/olish, tijoriy pora olish, shuningdek amaldagi qonunchilik va xalqaro hujjatlarning talablarini buzadigan harakatlarni amalga oshirmaydilar. Jinoiy yo‘l bilan topilgan daromadlarni legallashtirishga qarshi kurashishga oid xalqaro hujjatlar talablarini buzilishi kabi harakatlarni amalga oshirmaydi.

14.3.Ushbu Shartnoma Tomonlarining har biri boshqa Tomonning xodimlarini har qanday tarzda rag‘batlantirishdan, shu jumladan pul mablag‘lari, sovg‘alar berish, ularga ish (xizmatlar)ni bepul bajarishi va ushbu bandda ko‘rsatilmagan boshqa usullar bilan xodimning rag‘batlantiruvchi tomon foydasiga har qanday harakatlarni sodir etishdan bosh tortadi.

Xodimning uni rag‘batlantiruvchi tomon foydasiga amalga oshirgan harakatlari deganda quyidagilar tushuniladi:

* boshqa kontragentlar bilan taqqoslaganda asossiz ustunliklarni taqdim etish;
* har qanday kafolatlar bilan ta’minlash;
* amaldagi tartib-taomillarni tezlashtirish;
* xodim tomonidan o‘z vazifalari doirasida amalga oshiriladigan, ammo Tomonlar o‘rtasidagi munosabatlarning shaffofligi va ochiqligi tamoyillariga zid bo‘lgan boshqa harakatlar.

14.4.Agar Tomonlardan biri mazkur shartnomaning 2-ilovasida keltirilgan korrupsiyaga qarshi kurashish shartlarini buzgan yoki buzishi mumkin deb gumon qilsa, ikkinchi Tomonni yozma ravishda xabardor qilishga majbur. Yozma xabarnomadan so‘ng, tegishli Tomon ushbu Shartnoma bo‘yicha majburiyatlarning bajarilishini buzilish sodir bo‘lmaganligi yoki sodir bo‘lmasligi tasdiqlangunga qadar to‘xtatib turishga haqli. Ushbu tasdiq yozma xabarnoma yuborilgan kundan boshlab 5 (besh) ish kuni ichida yuborilishi kerak.

14.5.Yozma xabarnomada Tomon kontragent, uning sheriklari, ishchilari yoki vositachilari tomonidan ushbu shartlar va qoidalarning buzilganligi yoki buzilishi mumkinligini ishonchli tarzda tasdiqlaydigan yoki asoslashi mumkin bo‘lgan faktlarga tayanishi yoki tegishli materiallarni taqdim etishga majbur, ya’ni pora olish/berish, tijoriy pora olish, shuningdek amaldagi qonunchilik va jinoiy faoliyatdan olingan daromadlarni legallashtirishga qarshi kurash bo‘yicha xalqaro hujjatlar talablarini buzadigan harakatlar asoslantirilishi lozim.

14.6.Shartnomaning taraflari korrupsiyaning oldini olish choralarini ko‘rish tartib-taomillarini tan oladi va ularga rioya etilishini nazorat qiladi. Bunda Tomonlar korrupsiyaviy faoliyat bilan shug‘ullanishi mumkin bo‘lgan kontragentlar bilan ishbilarmonlik munosabatlari xavfini minimallashtirish, shuningdek, korrupsiyaning oldini olish maqsadida bir-biriga o‘zaro yordam berish uchun oqilona harakatlarni amalga oshiradilar. Shuningdek, Tomonlar korrupsiyaviy faoliyatga Tomonlarning ishtiroki xavfini oldini olish maqsadida tekshiruvlar o‘tkazish tartib-taomillarini amalga oshirilishini ta’minlaydilar.

14.7.Tomonlar o‘zlarining sodir etilishi mumkin bo‘lgan noqonuniy xatti-harakatlari va ushbu Shartnomaning korrupsiyaga qarshi kurashish shartlarining buzilishi kontragentning ishonchliligi reytingini pasaytirishidan tortib ushbu shartnomaning bekor qilinishigacha bo‘lgan noxush oqibatlarga olib kelishi mumkinligini tan oladi.

14.8.Tomonlar maxfiylik tamoyillariga rioya qilgan holda ushbu Shartnomani bajarish doirasida keltirilgan faktlar bo‘yicha tegishli tartib-taomillar amalga oshirilishini va amaliy qiyinchiliklarni bartaraf etish va yuzaga kelishi mumkin bo‘lgan nizoli vaziyatlarning oldini olish bo‘yicha samarali choralarni qo‘llashni kafolatlaydilar.

Tomonlar ushbu Shartnomaning korrupsiyaga qarshi kurashish shartlarini bajarish bo‘yicha to‘liq maxfiylikni, shuningdek, talablar buzilganligi faktlari to‘g‘risida xabar bergan Tomon uchun ham, shuningdek, xabar bergan Tomonning xodimlari uchun ham salbiy oqibatlar keltirmasligini kafolatlaydilar

**XV. ALOHIDA SHARTLAR**

15.1. Mazkur shartnoma imzolangandan keyin, mazkur shartnomaga tegishli bo‘lgan tomonlar o‘rtasidagi barcha oldingi yozma va og‘zaki bitimlar, yozishmalar, tomonlarning o‘zaro kelishuvlari o‘z kuchini yo‘qotadi.

15.2. “Pudratchi” qurilish ob’ektiga yoki uning alohida qismlariga tegishli ish hujjatlarini “Buyurtmachi” ning yozma ruxsatisiz, subpudratchilardan tashqari, biror-bir uchinchi tomonga sotish yoki berish huquqiga ega bo‘lmaydi.

15.3. Mazkur shartnomaga barcha o‘zgartirish va qo‘shimchalar, agar ular yozma shaklda rasmiylashtirilgan va tomonlar ularni imzolashgan bo‘lsa, haqiqiy hisoblanadi.

15.4. “Buyurtmachi” bilan “Pudratchi” o‘rtasidagi mazkur shartnomadan kelib chiqmaydigan yangi majburiyatlar paydo bo‘lishiga olib keladigan har qanday ahdlashuvni tomonlar mazkur shartnomaga qo‘shimchalar yoki o‘zgartirishlar shaklida yozma ravishda tasdiqlashi kerak.

15.5. Agar “Pudratchi” shartnoma bo‘yicha ishlar yakunlangandan keyin qurilish maydonida o‘ziga tegishli mol-mulkni qoldirsa, u holda “Buyurtmachi” “Pudratchi” qurilish maydonini ozod qilish sanasigacha bajarilgan ishlar uchun unga haq to‘lashni kechiktirishga haqlidir.

15.6. Mazkur shartnomada nazarda tutilmagan boshqa barcha hollar uchun amaldagi qonun hujjatlari normalari qo‘llaniladi.

15.7. Mazkur shartnoma bir xil yuridik kuchga ega bo‘lgan 2 (ikki) nusxada tuzildi va taraflar tomonidan imzolanib, G‘aznachilik boshqarmasidan ro‘yxatdan o‘tgan kundan boshlab kuchga kiradi va 2022 yil 31 декабр kuniga qadar amal qiladi.

**XVI. TOMONLARNING BANK RYEKVIZITLARI VA YURIDIK MANZILLARI:**

|  |  |  |
| --- | --- | --- |
| ***BUYURTMACHI:***    **Navoiy viloyati suv omborlari va yirik gidrotexnika inshootlaridan foydalanish boshkarmasi** | ***PUDRATCHI:***    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  |
| Navoiy shahar Nizomiy ko‘chasi, 24 uy | Manzil\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Tel: (79) 224-46-85 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| sh/h: 100021860124017042402170001 | sh/h: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Bank: MBBB XKkM Toshkent shaxri | Bank:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| MFO: 00014 INN: 305694763 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  | MFO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| G‘aznachilik Navoiy viloyat boshqarmasi | INN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| G‘azna h/v: 23402000300100001010 | Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| G‘azna INN: 201122919 |  |  |
| Бошқарма бошлиғи \_\_\_\_\_\_\_\_\_\_\_\_\_\_\_\_ I.Raupov | Раҳбар \_\_\_\_\_\_\_\_\_\_\_\_ \_\_\_\_\_\_\_\_\_\_\_\_ |  |
|  |  |  |
| m.o‘. | m.o‘. |  |

**Huquqshunos xulosasi:** Men, ushbu \_\_\_\_\_\_\_\_\_\_\_\_\_\_\_\_\_\_\_\_\_**-**sonli shartnoma loyihasini amaldagi O‘zbekiston Respublikasi Fuqarolik kodeksi, Xo‘jalik yurituvchi sub’ektlar faoliyatining shartnomaviy huquqiy bazasi to‘g‘risidagi qonun va boshqa qonun hujjatlari asosida huquqiy ekspertiza qilib, har ikkala tashkilot ham davlat ro‘yxatidan o‘tgan bo‘lib, yuridik shaxs hisoblanib, tashkilot rahbari shartnomani imzolash huquqiga ega. Shartnomada shartnoma predmeti, bahosi, tomonlarning huquq va majburiyatlari, javobgarligi, nizolarni hal etish tartibi hamda tomonlarning bank rekvizitlari to‘liq ko‘rsatilgan bo‘lib, shartnoma loyihasi qonunchilik hujjatlariga mos kelishini aniqladim.

Shuning uchun ushbu shartnomani imzolasa bo‘ladi deb hisoblayman.

**Huquqshunos: \_\_\_\_\_\_\_\_\_\_\_\_\_\_**

Pudrat shartnomasiga ilova qilinadigan hujjatlar ro‘yxati:

1. Ishlarni (bosqichlarga bo‘lgan holda) bajarish jadvali.

2. Ishlarni (bosqichlarga bo‘lgan holda) moliyalashtirish jadvali.

3. Buyurtmachi tomonidan ajratiladigan mablag‘larning sarflanish yo‘nalishlari